paragraph_text: Nightwish je finski simfonijski metal sastav, osnovan 1996. godine u gradu Kitee. Osnivači su mu klavijaturist Tuomas Holopainen, gitarist Emppu Vuorinen i bivša vokalistica Tarja Turunen. Nightwish trenutno ima pet članova. Iako je Nightwish u svojoj zemlji poznat još od izlaska njihovog prvog singla, “The Carpenter” (1997.) i albuma prvijenca Angels Fall First, ali nisu postigli svjetsku slavu sve do izlaska albuma Oceanborn, Wishmaster i Century Child, koji su objavljeni 1998., 2000. i 2002. godine. Njihov album iz 2004 godine, Once, prodan je u više od milijun primjaraka. U svibnju 2007. godine, otkriveno je da će bivša pjevačica švedskog sastava Alyson Avenue, Anette Olzon zamijeniti Tarju. U jesen 2007. objavljen je album Dark Passion Play, koji je prodan u 2 milijuna kopija. Njihova najduža turneja pod nazivom Dark Passion Play World Tour, započela je 6.listopada 2007. u Tel Avivu (Izrael), a završila je 19. rujna 2009. u Helsinkiju. Njihov sedmi studujski album Imaginaerum objavljen je 2. prosinca 2011. u Europi.